Tritagonista

Tritagonista (v preklade zo starogr.: tretí súťažiaci/bojovník) je v pôvodnom význame tretí herec v gréckej dráme, ktorého na scénu uviedol zrejme Sofokles.

Prinajmenšom v anglickom prostredí sa tento výraz () všeobecne používa v literatúre, filmovom umení alebo počítačových hrách na označenie tretej hlavnej kladnej postavy, t. j. dejovo najdôležitejšej po protagonistovi (hlavná kladná postava) a deuteragonistovi (druhá hlavná kladná postava). Napr. v románe Marka Twaina Dobrodružstvá Huckleberryho Finna je Huckleberry Finn protagonistom, otrok Jim deuteragonistom a Tom Sawyer tritagonistom.

Referencie

Pozri aj 
 protagonista
 deuteragonista
 antagonista

Fiktívne postavy